ddrg/super_eurlex huggingface dataset:
A Bizottság 2993/95/EK rendelete

(1995. december 19.)

az 1418/76/EGK és 1766/92/EGK tanácsi rendeletek alkalmazása részletes szabályainak a gabonafélékből és rizsből előállított termékek import- és exportrendszerének tekintetében történő megállapításáról szóló 1518/95/EK rendelet módosításáról, és a gabona és rizs import- és exportengedélyezési rendszere alkalmazásának különös részletes szabályainak megállapításáról szóló 1162/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1863/95/EK rendelettel [1] módosított, a gabonafélék piacának közös szervezéséről szóló 1992. június 30-i 1766/92/EGK tanácsi rendeletre [2] és különösen annak 11., 13. és 16. cikkére,

mivel az 1518/95/EK bizottsági rendelet [3] részletes alkalmazási szabályokat állapít meg a legutóbb az 1530/95/EK rendelettel [4] módosított 1418/76/EGK tanácsi rendeletre [5] és az 1766/92/EGK tanácsi rendeletre, a gabonafélékből és rizsből előállított termékek import- és exportrendszere tekintetében;

mivel a Bizottság 2448/95/EK rendelete [6] 1996. január 1-jei hatállyal módosítja a vám- és statisztikai nómenklatúráról és a közös vámtarifáról szóló, 1987. július 23-i 2658/87/EGK tanácsi rendeletet [7] a 1104 KN-kód alá tartozó egyes gabonatermékek tekintetében;

mivel az 1996. január 1-jétől hatályos módosítások figyelembevétele érdekében az 1518/95/EK rendeletet módosítani kell;

mivel e rendelet intézkedései összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

Az 1518/95/EK rendelet mellékletének szövege a következőképpen módosul:

1. Az "1104 22 10 100" termékkód helyébe az "1104 22 20 100" termékkód lép.

2. Az "1104 22 99 100" termékkódot és az arra vonatkozó részeket el kell hagyni.

2. cikk

Ez a rendelet 1996. január 1-jén lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1995. december 19-én.

a Bizottság részéről

Franz Fischler

a Bizottság tagja

[1] HL L 179., 1995.7.29., 1. o.

[2] HL L 181., 1992.7.1., 21. o.

[3] HL L 147., 1995.6.30., 55. o.

[4] HL L 148., 1995.6.30., 5. o.

[5] HL L 166., 1976.6.25., 1. o.

[6] HL L 259., 1995.10.30., 1. o.

[7] HL L 256., 1987.9.7., 1. o.

--------------------------------------------------
A Bizottság 2390/95/EK rendelete

(1995. október 11.)

a baromfira vonatkozó egyes forgalmazási előírásokról szóló 1906/90/EGK rendelet végrehajtása részletes szabályainak bevezetéséről szóló 1538/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3204/93/EK rendelettel [1] módosított, a baromfira vonatkozó egyes forgalmazási előírásokról szóló, 1990. június 26-i 1906/90/EGK tanácsi rendeletre [2] és különösen annak 7. és 9. cikkére,

mivel a legutóbb a 3239/94/EK rendelettel [3] módosított 1538/91/EGK bizottsági rendelet [4] a baromfihús-ágazat vonatkozásában meghatározza a forgalmazási előírások végrehajtásának részletes szabályait;

mivel a tapasztalatok alapján a hízott libamáj és a hasított test kiszerelésével kapcsolatos egyes meghatározásokat módosítani kell;

mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1538/91/EGK rendelet a következőképpen módosul:

1) Az 1. cikk harmadik albekezdésének első francia bekezdése helyébe a következő szöveg lép:

"– a kacsamáj súlya legalább nettó 300 gramm."

2) A 2. cikk (1) bekezdésének második és harmadik francia bekezdése helyébe a következő szöveg lép:

"– aprólékkal,

– aprólék nélkül.

A "kizsigerelt" szót hozzá lehet tenni."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. október 11-én.

a Bizottság részéről

Franz Fischler

a Bizottság tagja

[1] HL L 289., 1993.11.24., 3. o.

[2] HL L 173., 1990.7.6., 1. o.

[3] HL L 338., 1994.12.28., 48. o.

[4] HL L 143., 1991.6.7., 11. o.

--------------------------------------------------
A Bizottság 2196/95/EK rendelete

(1995. szeptember 18.)

a nonprofit intézmények és szervezetek vajbeszerzéséhez nyújtott támogatásról szóló 2191/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1538/95/EK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 12. cikke (3) bekezdésére,

mivel a legutóbb a 455/95/EK rendelettel [3] módosított 2191/81/EGK bizottsági rendelet [4] rendelkezik a nonprofit intézmények és szervezetek vajbeszerzéséhez nyújtott támogatásról; mivel az Egyesült Királyságban értékesített új-zélandi vajra csökkentett vámtétel alkalmazható, amennyiben az az említett tagállamban eleget tesz az első osztályú besorolásnak; mivel az új-zélandi vajra vonatkozó preferenciális importrendszert 1995. július 1-jétől a többoldalú kereskedelmi tárgyalások Uruguayi Fordulója során megkötött mezőgazdasági megállapodás keretén belül megerősítésre kerül; mivel az 1763/95/EK rendelettel [5] módosított, a tejjel és a tejtermékekkel kapcsolatos behozatali rendelkezések alkalmazására vonatkozó részletes szabályok megállapításáról, valamint az e termékekkel kapcsolatos vámkontingens megnyitásáról szóló, 1995. június 30-i 1600/95/EK bizottsági rendelet [6] megállapítja a vámkontingens keretében behozott új-zélandi vajra alkalmazandó vámtételt; mivel ezért a 2191/81/EGK rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2191/81/EGK rendelet 2. cikkének (3) bekezdése helyébe a következő rendelkezés lép:

"(3) Az (1) bekezdésben említett támogatás nem adható az 1600/95/EK bizottsági rendelet [7] I. mellékletében említett új-zélandi vajra vonatkozó vámcsökkentésen felül. Az (1) bekezdésben említett támogatás összegét ezért a vajra vonatkozóan a Közös Vámtarifában megállapított vám és a csökkentett vám közötti különbséggel kell csökkenteni."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. szeptember 18-án.

a Bizottság részéről

Franz Fischler

a Bizottság tagja

[1] HL L 148., 1995.6.30., 17. o.

[2] HL L 148., 1968.6.28., 13. o.

[3] HL L 46., 1995.3.1., 31. o.

[4] HL L 213., 1981.8.1. 20. o.

[5] HL L 171., 1995.7.21., 36. o.

[6] HL L 151., 1995.7.1., 12. o.

[7] HL L 151., 1995.7.1., 12. o.

--------------------------------------------------
A Bizottság 2370/95/EK rendelete

(1995. október 10.)

a gabonafélék élelmiszersegély keretében történő szállításáról szóló 2280/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1930/90/EGK rendelettel [1] módosított, az élelmiszersegélyezési politikáról és az élelmiszersegélyezés irányításáról szóló, 1986. december 22-i 3972/86/EGK tanácsi rendeletre [2] és különösen annak 6. cikke (1) bekezdése c) pontjára,

mivel a 2280/95/EK bizottsági rendelet [3] pályázati felhívást adott ki 20274 tonna élelmiszersegélyként szolgáló gabonaféle szállítására; mivel az említett határozat I. mellékletében meghatározott egyes feltételeket módosítani kell,

ELFOGADTA EZT A RENDELETET:

1. cikk

A 2280/95/EK rendelet I. melléklete B. tételének 10. pontja helyébe a következő szöveg lép:

"10. Csomagolás és jelölés (8,9,11): Lásd: HL C 114., 1991.4.29., 1. o. (II. A. (2) c) pont és II. A. (3) pont).

jelölés angol nyelven

A zsákolást a szállítás előtt kell elvégezni."

.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. október 10-én.

a Bizottság részéről

Franz Fischler

a Bizottság tagja

[1] HL L 174., 1990.7.7., 6. o.

[2] HL L 370., 1986.12.30., 1. o.

[3] HL L 232., 1995.9.29., 10. o.

--------------------------------------------------
A Bizottság 1390/95/EK rendelete

(1995. június 20.)

Ausztriában és Finnországban egyes tej- és tejterméktermelők számára az egyedi referenciamennyiségek elosztásáról szóló 671/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 630/95/EK rendelettel [1] módosított, a tej- és a tejtermékágazatban kiegészítő illeték megállapításáról szóló, 1992. december 28-i 3950/92/EGK tanácsi rendeletre [2] és különösen annak 3. cikke (2) bekezdésének hetedik albekezdésére,

mivel a 671/95/EK rendelet [3] állapítja meg az egyes ausztriai és finnországi tejtermelők számára biztosított egyedi referenciamenynyiségek elosztásának szabályait; mivel az Ausztriában előállott adminisztratív nehézségek következtében – amelyekért az érintett felek nem tehetők felelőssé – számos esetben nem volt lehetséges a termelők kérelmeinek benyújtására meghatározott határidő betartása; mivel ezért e tényt figyelembe kell venni és az érintett határidőt módosítani kell;

mivel az e rendeletben előírt intézkedések összhangban állnak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 671/95/EK rendelet 2. cikke első és második francia bekezdésének helyébe a következő rendelkezés lép:

"– azt a dátumot megelőző május 1-je előtt, amikor a termelés teljes vagy részleges megszakítása véget ér, vagy 1995. június 30-a előtt, amennyiben ez az időszak 1995-ben ér véget,

– az 1. cikk (1) bekezdésének c) pontjában említett feltételeket teljesítő termelők által benyújtott kérelmek esetében 1995. június 30-a előtt."

2. cikk

E rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. június 20-án.

a Bizottság részéről

Franz Fischler

a Bizottság tagja

[1] HL L 66., 1995.3.24., 11. o.

[2] HL L 405., 1992.12.31., 1. o.

[3] HL L 70., 1995.3.30., 2. o.

--------------------------------------------------
A Bizottság 426/96/EK rendelete

(1996. március 8.)

a közösségi reprezentatív sertéshúspiacok listájának megállapításáról szóló 2123/89/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1249/89/EGK [1] rendelettel módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 4. cikke (6) bekezdésére,

mivel a közösségi reprezentatív sertéshúspiacokat a legutóbb az 1448/95/EGK rendelettel [3] módosított 2123/89/EGK bizottsági rendeletben [4] meghatározott lista állapítja meg;

mivel Franciaországban a reprezentatív piacok összetétele megváltozott; mivel ennek következtében a Közösségen belüli reprezentatív sertéshúspiacoknak a 2123/89/EGK bizottsági rendeletben meghatározott listáját módosítani kell;

mivel az e rendeletben előírt intézkedések megegyeznek a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

A 2123/89/EGK rendelet mellékletének 5. pontja helyébe a következő rendelkezés lép:

"5. A következő árfolyamjegyzési központok: Rennes, Nantes, Metz, Lyon és Toulouse"

.

2. cikk

Ez a rendelet 1996. április 1-jén lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1996. március 8-án.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 282., 1975.11.1., 1. o.

[3] HL L 143., 1995.6.27., 47. o.

[4] HL L 203., 1989.7.15., 23. o.

--------------------------------------------------
A Bizottság 2054/96/EK rendelete

(1996. október 25.)

a legkülső régiók jellegzetes, minőségi mezőgazdasági termékei emblémáinak közzétételéről és az ezek megjelenítésére vonatkozó szabályok megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2598/95/EK rendelettel [1] módosított, az egyes mezőgazdasági termékek vonatkozásában Franciaország tengerentúli megyéi javára hozott egyedi intézkedésekről szóló, 1991. december 16-i 3763/91/EGK tanácsi rendeletre [2] és különösen annak 20. cikke (2) és (3) bekezdésére,

tekintettel a legutóbb a 2537/95/EK bizottsági rendelettel [3] módosított, az egyes mezőgazdasági termékek vonatkozásában az Azori-szigetek és Madeira javára hozott egyedi intézkedésekről szóló, 1992. június 15-i 1600/92/EGK tanácsi rendeletre [4] és különösen annak 31. cikke (2) és (3) bekezdésére,

tekintettel a legutóbb a 2537/95/EK rendelettel módosított, az egyes mezőgazdasági termékek tekintetében a Kanári-szigetek javára hozott egyedi intézkedésekről szóló, 1992. június 15-i 1601/92/EGK tanácsi rendeletre [5] és különösen annak 26. cikke (2) és (3) bekezdésére,

mivel a 3763/91/EGK, az 1600/92/EGK és az 1601/92/EGK rendeletek alkalmazásával, egy pályázati felhívás nyomán megalkotásra került egy embléma abból a célból, hogy növeljék a Közösség legkülső régiói jellegzetes, feldolgozott és feldolgozatlan minőségi mezőgazdasági termékeinek ismertségét és fogyasztását;

mivel az 1418/96/EK bizottsági rendelet [6] részletesen szabályozza az embléma használatát;

mivel, a fenti célok elérése érdekében, az emblémát az 1418/96/EK rendelet 2. cikkében megnevezett felhasználók, az e termékek javításában, értékének növelésében, értékesítésében érdekelt kereskedők, ezáltal a fogyasztók rendelkezésére kell bocsátani;

mivel az embléma sokszorosításának és helyes használatának műszaki előírásait is meg kell határozni,

ELFOGADTA EZT A RENDELETET:

1. cikk

A 3763/91/EGK rendelet 20. cikkében, az 1600/92/EGK rendelet 31. cikkében és az 1601/92/EGK rendelet 26. cikkében említett emblémának a mellékletben található ábrával kell megegyeznie.

2. cikk

Az emblémát a mellékletben meghatározott műszaki előírások betartásával kell sokszorosítani és használni.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. október 25-én.

a Bizottság részéről

Franz Fischler

a Bizottság tagja

[1] HL L 267., 1995.11.9., 1. o.

[2] HL L 356., 1991.12.24., 1. o.

[3] HL L 260., 1995.10.31., 10. o.

[4] HL L 173., 1992.6.27., 1. o.

[5] HL L 173., 1992.6.27., 13. o.

[6] HL L 182., 1996.7.23., 9. o.

--------------------------------------------------

Melléklet

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
A Bizottság 2149/96/EK rendelete

(1996. november 8.)

az Egyesült Királyságban a marhahúspiacra alkalmazandó kivételes támogatási intézkedések elfogadásáról szóló 716/96/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1997/96/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 23. cikkére,

mivel a legutóbb az 1974/96/EK rendelettel [3] módosított, 1996. április 19-i 716/96/EK bizottsági rendelet [4] engedélyezi a legalább három hónapja az Egyesült Királyság területén levő gazdaságokban tartott, 30 hónaposnál idősebb állatok levágási és megsemmisítési célra történő felvásárlását; mivel a szóban forgó vágási előírások alkalmazása során a tapasztalatok alapján azt állapították meg, hogy annak az időszaknak, amíg az állatokat gazdaságokban tartják, hosszabbnak kell lennie;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 716/96/EK rendelet 1. cikkének (1) bekezdésében a "három hónap" időtartam helyébe "hat hónap" lép.

2. cikk

Ez a rendelet az Európai Közösségek Hivatalos Lapjában való kihirdetésétől számított harmadik napon lép hatályba.

Ezt a rendeletet a kihirdetéstől számított harmadik hétfőtől felvásárolt állatokra kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. november 8-án.

a Bizottság részéről

Franz Fischler

a Bizottság tagja

[1] HL L 267., 1996.10.19., 1. o.

[2] HL L 148., 1968.6.28., 24. o.

[3] HL L 262., 1996.10.16., 2. o.

[4] HL L 99., 1996.4.20., 14. o.

--------------------------------------------------
A Bizottság 1068/97/EK rendelete

(1997. június 12.)

a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendelet II. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 535/97/EK rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 1. cikke (1) bekezdésének harmadik albekezdésére,

mivel a kosenilt és a parafát be kell illeszteni a 2081/92/EGK rendelet II. mellékletébe, hogy eleget tegyenek egyes mezőgazdasági termelők elvárásainak, akik számára ezek a termékek jelentik fő jövedelemforrásaik egyikét; mivel tekintve, hogy mezőgazdasági termékekről van szó, elképzelhető, hogy ezek a termelők a 2081/92/EGK rendelet alapján ezen termékek bizonyos földrajzi területekhez való kapcsolódását figyelembe véve kérelmet nyújtanak be azok bejegyzésére;

mivel az e rendeletben foglalt intézkedések összhangban vannak a Földrajzi Jelzések és Eredetmegjelölések Szabályozási Bizottságának a véleményével,

ELFOGADTA EZT A RENDELETET:

1. cikk

A 2081/92/EGK rendelet II. melléklete a következő termékekkel egészül ki:

"– parafa

– kosenil (állati eredetű nyersanyag)."

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. június 12-én.

a Bizottság részéről

Franz Fischler

a Bizottság tagja

[1] HL L 83., 1997.3.25., 3. o.

[2] HL L 208., 1992.7.24., 1. o.

--------------------------------------------------
A Tanács 2199/97/EK rendelete

(1997. október 30.)

a feldolgozott gyümölcs- és zöldségtermékek piacának közös szervezéséről szóló 2201/96/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a 2201/96/EK rendelet [4] III. melléklete az 1997/98-as és az 1998/99-es gazdasági évre termékcsoportonként osztja fel a frissparadicsom-kvótákat a tagállamok között; mivel Franciaország esetében ahhoz, hogy a hámozott, egész konzervparadicsomra vonatkozó kvótát, és az egyéb termékekre vonatkozó kvótát a feldolgozóipar igényeihez lehessen igazítani, a hámozott, egész konzervparadicsomra vonatkozó kvótát 15000 tonnával csökkenteni kell, és az egyéb termékekre vonatkozó kvótát ugyanekkora mennyiséggel növelni kell; mivel ennek eredményeképpen az erre a két termékcsoportra vonatkozó, a rendelet 6. cikke (2) bekezdésében előírt összesített mennyiségeket szintén ki kell igazítani,

ELFOGADTA EZT A RENDELETET:

1. cikk

A 2201/96/EK rendelet a következőképpen módosul:

1. A 6. cikk (2) bekezdésének második és harmadik francia bekezdése helyébe a következő rendelkezés lép:

"– hámozott, egész konzervparadicsom:

1321119 tonna

– egyéb termékek:

929890 tonna."

2. A III. melléklet helyébe a következő rendelkezés lép:

III. MELLÉKLET

Frissparadicsom-kvóták elosztása tagállamonként és termékcsoportonként az 1997/1998-as és 1998/1999-es gazdasági évre

(tonna) |

Tagállam | Paradicsomsűrít— mény | Hámozott, egész konzervparadi— csom | Egyéb termék | Összesen |

Franciaország | 278691 | 36113 | 54804 | 369608 |

Görögország | 999415 | 17355 | 32161 | 1048931 |

Olaszország | 1758499 | 1090462 | 622824 | 3471785 |

Spanyolország | 664056 | 166609 | 175799 | 1006464 |

Portugália | 884592 | 10580 | 44302 | 939474 |

ÖSSZESEN | 4585253 | 1321119 | 929890 | 6836262 |

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1997. június 15-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxemburgban, 1997. október 30-án.

a Tanács részéről

az elnök

F. Boden

[1] HL C 266., 1997.9.3.,17. o.

[2] 1997. október 22-i állásfoglalás (a Hivatalos Lapban még nem tették közzé).

[3] 1997. október 29-i állásfoglalás (a Hivatalos Lapban még nem tették közzé).

[4] HL L 297., 1996.11.21., 29. o.

--------------------------------------------------
A Bizottság 1059/97/EK rendelete

(1997. június 11.)

az egyes halászterületekre vonatkozó legnagyobb éves halászati erőkifejtés kiigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az egyes közösségi halászati területekre és erőforrásokra vonatkozó halászati gazdálkodási rendszer létrehozásáról szóló, 1995. június 15-i 2027/95/EK tanácsi rendeletre [1] és különösen annak 4. cikkének második francia bekezdésére,

mivel a 2027/95/EK rendelet 4. cikkének második francia bekezdése előírja, hogy a Bizottságnak egy tagállam kérésére megfelelő intézkedéseket kell hozni abból a célból, hogy a kérdéses tagállam az egyes közösségi halászati területekre és erőforrásokra vonatkozó halászati erőkifejtések igazgatásáról szóló, 1995. március 27-i 685/95/EK tanácsi rendelet [2] 6. cikke (2) bekezdésének harmadik albekezdésével összhangban kifoghassa a kvótáit;

mivel Hollandia kérte a Bizottságtól a hajói számára biztosított legnagyobb éves halászati erőkifejtés kiigazítását a legutóbb a 711/97/EK rendelettel [3] módosított, az egyes halállományokra és halállománycsoportokra vonatkozó teljes kifogható mennyiség, valamint az ezek halászatára érvényes egyes feltételeknek a 1997. évre történő rögzítéséről szóló, 1996. december 20-i 390/97/EK tanácsi rendelet [4] alapján szétosztott bizonyos kvótákra vonatkozóan;

mivel ez a rendelet haladéktalanul hatályba lép, lehetővé téve, hogy Hollandia kifogja kvótáját;

mivel az e rendeletben előírt rendelkezések összhangban vannak a Halászati és Akvakultúra-ágazati Irányítóbizottság véleményével,

ELFOGADTA EZT A RENDELETET:

1. cikk

A Holland Királyságnak a 2027/95/EK rendelet I. mellékletében említett, a vontatott felszereléssel halászott tengerfenéken élő fajokra vonatkozó legnagyobb éves halászati erőkifejtése az e rendelet mellékletében meghatározottak szerint módosul.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1997. június 9-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. június 11-én.

a Bizottság részéről

Emma Bonino

a Bizottság tagja

[1] HL L 199., 1995.8.24., 1. o.

[2] HL L 71., 1995.3.31., 5. o.

[3] HL L 106., 1997.4.24., 1. o.

[4] HL L 66., 1997.3.6., 1. o.

--------------------------------------------------

MELLÉKLET

+++++ TIFF +++++

--------------------------------------------------